Publication: Magyar Közlöny
Issue: MK-2007-113 (Year: 2007, Number: 113)
Era: 2004-2010
Section: a 19/2007. (VIII. 29.) ÖTM rendelethez
Paragraph Index: 730

1. A tûzbiztonság általános tervezési alapelvei 1.1. A biztonság szempontjából fontos épületszerkezeteknek, rendszereknek és rendszerelemeknek – az egyéb biztonsági szempontok betartása mellett – olyannak kell lenniük, hogy minimalizálják a belsõ tüzek és robbanások hatását, amelyek külsõ vagy belsõ események hatására bekövetkezhetnek. 1.2. Tûz esetén is biztosítani kell az erõmû állapotának monitorozását, a biztonságos leállítást, a remanens hõ elvonását és a radioaktív anyagok kikerülésének megakadályozását. E követelmények teljesüléséhez megfelelõ redundáns elemek, fizikai elválasztások és hibatûrõ rendszerek kialakítása szükséges. 1.3. A tûzbiztonság növelésének érdekében a tervezésnél alapelvként kell figyelembe venni a mélységi védelem elvét és a tûz keletkezés lehetõségének minimalizálását. 1.4. A tûzvédelmet determinisztikus alapon kell értékelni a következõ szempontok figyelembevételével: 1.4.1. Tûz ott keletkezhet, ahol beépített vagy tranziens éghetõ anyag található. 1.4.2. A determinisztikus alapú értékeléshez egy idõben egy tûzesetet kell figyelembe venni, a terjedõ tûz ugyanazon esemény részét képezi. 1.4.3. A tûzoltás alapvetõ feltételeinek biztosítása szempontjából két mértékadó tûzesetet kell feltételezni. 1.4.4. A tûzeset feltételezésének normál üzemre és karbantartási üzemállapotra is fenn kell állnia.

Source: https://magyarkozlony.hu/hivatalos-lapok/2b225007b3d99ca781581364e9a3526e52b9fd0a/dokumentumok/129f484aef5a22ef8f194481b0df306052a02b92/letoltes